Kipenzi Leila

KIPENZI LEILA

Mapenzi huwa ni hisia ambazo kila bindamu huzaliwa nazo. Mapenzi huweza
kuwa kama njia ya kawaida ya kuonyesha hisia chanya (aina kubwa ya
kupenda), mapenzi kwa kawaida huunganishwa na chuki (au kutojali).
Huweza kuwa kama pendo ambalo linaegemea zaidi kwenye uhusiano wa
kirafiki kuliko wa kingono, mapenzi kwa kawaida huunganishwa na tamaa na
kama uhusiano kati ya watu, unaohusisha mahaba, mapenzi huunganishwa na
urafiki, ingawa neno mapenzi linaweza kutumika pia kwa urafiki wa karibu
katika miktadha fulanifulani. Bila kusahau Mapenzi pia huweza kuonyesha
uhusiano baina ya wanadamu na Mungu. Wanadamu wengi hujiingiza katika
mapenzi wakiwa na matarajio tofauti tofauti. Hisia mbalimbali huambatana
na mapenzi. Hizi hisia hujumuisha mahaba, pendo hadi upendo wa Kimungu.
Watu wengi hujiingiza katika mapenzi Kwa ajili ya mahaba. Mapenzi haya
ya mahaba huchangia watu kujiita Bibi na Bwana. Wapendanao huwa na
majina mbalimbali ya utani kama Kunyunyizia, Malaika mtoto, Doll,
Malaika - unapomwangalia, unachoona ni ukamilifu. Kwa hivyo, ni mantiki
kumlinganisha na kitu kamilifu kama yeye-malaika, Pooh kubeba - jina
kamilifu na la kupendeza la mnyama kipenzi kuwa hai zaidi, mboni ya
jicho langu, Malkia wangu - ndiye mtawala wa moyo wako, utake usipende,
Macho ya Malaika - macho yake yanakuteka, na hauna msaada wakati
anakuangalia, Kuki - jina la utani la rafiki wa kike unaweza kula tu,
Bebi - jina la kipenzi mzuri kwa rafiki wa kike. Haya yote ni majina ya
kudekezana wanotumia wapendanao.

Leila ni msichana mrembo. Ukimwaangalia ni Msichana aliyeumbwa
akaumbika. Ka ni kichuguu anacho, Sura Mungu hakumsahau ata kidogo,
mwili wake ni wa chupa. Akitembea ni madaha tupu. Kiuno anacho cha
nyigu. Kila apitao wanaume hugeuka kumwaangalia. Yaani Baraka ya urembo
ni kama alinyunyuziwa kutoka binguni. Akawa Hana doa la kumtilia lawama.
Kwani maumbile yake yakawa yakuchokoza macho ya wapita njia wakiwemo
waumini na virukanjia. Jambo amabalo lilieneza sifa za urembo wake ndani
na nje ya himaya. Aliongelelewa nje na ndani ya himaya yao. Himaya zote
zilizokuwa karibu na himaya yao zilimjua kwa urembo wake. Hii
ilijumuisha watoto pamoja na wakubwa. Hili Jambo lilimfanya kuwa ndoto
la watoto wa kiume wa wafalme wa himaya mbalimbali. Familia ya Leila
haikuwa ya kifahari bali mapato yao ilikuwa ya katikati. Wazazi wake
walikuwa walikulima. Kando na ukulima babake leila alikuwa mkuna nazi.
Kila mwisho wa wiki, Babake angeandama na mwanawe Leila hadi ikulu ya
mfalme. Mfalme alikuwa anaipenda pombe ya mnazi aliyokuwa anaitengeneza
Babake leila. Mfalme alipendezwa sana na urembo wake Leila.

Haikuchukua muda mwingi, mfalme alipotuma walinzi wake kwa kina Leila
ili wamuite Babake ili akuje kumwona. Mwito ya mfalme ni jambo amabalo
hakuna mtu anayeweza kulikataa kwa vile linaweza changia kufukuzwa
kutoka himaya. Mzee hakuchukua muda mwingi kwa sababu walinzi walikuwa
wanamngoja ili aweze kuandamana na wao hadi ikulu. Jambo hili lilikuwa
linatatiza huyu mzee kwa sababu si rahisi kuitwa na mfalme wakati kama
huu. Mkewe pia alikuwa amepigwa na butwaa kwa maana hili jambo halikuwa
la kawaida. Alidhani bwanake alipatakina kwa Makosa. Wakati huu msichana
wake hakuwa Nyumbani. Alikuwa ameenda kuteka maji mtoni. Kwa kawaida
kila asubuhi, leila angeeamka na kufanya kazi za nyumbani kisha
kupumzika kabla kwenda shamba na wazazi wake. Alikuwa msichana mwenye
bidii. Wazazi wake walikuwa wamemlea na heshima pamoja na adabu.
Kijijini mwao, wazazi wengi walimtumia kama mfano kwa watoto wao.
Alikuwa sifa tupu kwa wazazi wake. Kwa kweli, waswahili waliposema mtoto
umleavyo ndivyo akuavyo. Kwa kweli wazazi wake walitilia hii methali
maanani .

Haikuchukua muda kabla babake leila afike ikulu. Mfalme alimkaribisha na
furaha iliyompiga butwaa. Baada ya kukaribishwa aliletewa chakula na
kukaribishwa akule pamoja na mfalme wakipiga igumzo. Mfalme aliambia
walinzi wake wawape nafasi. Katika harakati za mazungumzo ndipo mfalme
alimwaambia kumbe angependa kijana wake aoe leila. Jambo ili
lilimpendeza sana babake leila. Alijiuliza maswali mengi sana moyoni.
Alichukua hii kama baraka kutoka kwa Mungu. Kwa vile haikuwa rahisi
mtoto was mfalme kupata mke kutoka kwa familia ya mapato ya chini kama
yao. Jambo lililompendeza zaidi ni kuwa kijana wake mfalme alikuwa
anasoma ng'ambo. Baba yake leila alirudi nyumbani akiwa na furaha
riboribo. Jambo lililomtatiza ni kuwa Je!, Mwanawe atalikubali hili
jambo kweli?. Alipofika Nyumbani alipata leila hajarudi kutoka mtoni.
Mamake leila pia alikuwa ameenda shamba tayari. Ingawa leila alikuwa
bikira jambo amabalo wazazi wake hawakulijua ni kuwa alikuwa na mpenzi
aliyempenda sana. Walikuwa wameagana kuwa siku moja watakuja kuvishana
pete na kufunga ndoa. Kila alipotoka kwenda mtoni, alipitia kwa mpenzi
wake. Hii ndiyo sababu angechelewa kutoka mtoni.

Muda ulipita mpaka masaa ya usiku kufika. Ka familia walikuwa
wanakulanga pamoja. Mama yake ndiye aliyeanza kudadishi mumewe. Alianza
na kumuuliza mbona aliitwa na mfalme. Aliweka uso wafuraha na kuanza
kuongea; " leila Binti wangu, Nina furaha sana na nampigia mungu ahsante
kunipea Binti mrembo kama wewe". Hii sentensi pekee ilikuwa
kiserengembele ya kenye angesema. Bila kupoteza Muda aliwaambia kuwa
mfalme anataka mwanae amuoe leila. Hili jambo lilimpendeza mamake leila
sana ila leila mwenyewe alikasirishwa na hili jambo. Moyoni alikuwa
amejiambia hawezi penda mume wa kutafutiwa. Hili jambo lilimfanya leila
kukasirika na kuacha chakula mezani mbele ya wazazi wake. Hili
ilionyesha wazazi wake kuwa hakupendezwa na hili jambo. Mamake alimfuata
chumbani mwake. Leila alimwaambia mama yake kuwa alikuwa na mpenzi na
wanapendana kama chanda na Pete lakini kwa sababu familia ya haikuwa ya
kifahari mama wake alimwaambia amuache maana kijana wake mfalme ana
elimu na pesa na kuwa atakuwa malkia. Wazazi wake leila walifurahishwa
na pesa aliyokuwa nayo mfalme. Utajiri ndiyo waliyokuwa wakitaka bali
sio kusikiza mwana wao. Kwa kweli maskini akipata matako hulia mbwata.

Mchana ulipofika, leila alifanya shughuli zake za nyumbani na kuchukua
mtungi kwenda mtoni. Alipitia kwa mpenzi wake na kumwaambia hili jambo.
Mpenzi wake alihuzunika sana. Hili jambo lilimsumbua sana kimawazo.
Aliahidi leila kuwa hatakubali achukuliwe kutoka mikononiwake kwa sababu
ya ufukara wa wazazi wake. Walisikizana na kukubalina kuwa jioni atakuja
kuwaongelesha wazazi wake leila. Jioni ilipofika kijana huyo alivaa
vizuri na kutembea polepole hadi kwa kina leila bila uwoga wowote. Leila
alipomuona ,alimkimbilia na kumkumbatia. Alimkaribisha na kumpea kiti
kisha akawaita wazazi wake. Kijana alijieleza na kuambia wazazi wake
leila kuwa anampenda mwanao na angependa kumwoa. Mamake yake leila
aliamka na makasiriko na kumfukuza mpenzi wake leila huku akisema mtoto
wake hawezi olewa na kijana maskini. Leila alimfuata mpenziwe na kumpa
moyo akimuahidi kuwa hata kama wazazi wake hawamtaki lakini yeye
anampenda na hatamiacha. Kwa mfalme mipango ya harusi tayari ilikuwa
imeanza. Vile mnavyojua pesa zikinena zishanena. Wazazi wake walianza
kupewa zawadi mbalimbali kutoka kwa mfalme. Maisha yao yalianza
kubadilika kwa vile haikuwa muda kabla wakuwe mashemeji was mfalme.
Magari makubwamakubwa yaliwatembelea kila wiki. Harusi ilikuwa ifanyike
siku ambayo kijana wake mfalme alikuwa anatoka ughaibuni. Matayarisho
yalitamba hadi kwa kina leila.

Leila na mpenzi wake waliamua kuunda njama. Walisikilizana kuwa ikifika
siku moja kabla ya harusi watapotea na kwenda himaya ya mbali na kwao.
Hii ni njama waliopanga bila idhini ya wazazi wao. Walikubalina kuwa
lelila atafanya kama watakavyo wazazi wake ili wapuuze siri yao
kutokomea. Kipenzi Leila alirudi nyumbani na kushawishi wazazi wake kuwa
alikubali kuoa kijana wake mfalme. Hii ilikuwa ili njia ya kufanya
wazazi wake wasiweze kugundua siri yao na mpenzi wake. Huku matayarisho
ya harusi yaliendelea ,Leila na mpenzi wake pia walikuw wanapanga namna
ya kuhepa. Mpenzi wake Leila aliongea na marafiki wake was karibu
waliomsaidia kupata gari ya kuwasafirisha kutoka kijiji chao. Pesa
alizokuwa akipewa Leila kama zawadi kutoka kwa mfalme. Alizitumia mpenzi
wake. Maisha yao kwa huu wakati mdogo yalikuwa yamebadilika pakubwa.
Wazazi wake waliacha kwenda shamba kwa sababu bidhaa vya upish
walinunuliwa na mfalme. Babake aliacha kazi ya kutengeneza pombe ya
mnazi na kama ilitakikana atangeneze, ilikuwa kwa matakwa ya mfalme.
Penye hakukuwa na viti vya kifahari, sasa kulikuwa na makochi ya pesa.
Wazazi wake waliheshimiwa kijijini kote. Kwa ghafla, Leila aliwatoa
katika umaskni na kuwafanya matajiri. Shida ni kuwa hawakujua hili
lilikuwa kwa muda tu, kwa sababu mwanao alikuwa anapanga kufanya kitu
ambacho hawataweza kukiamini. Ukweli usiwahi mlazimisha binadamu
kumpenda asiyempenda. Kwa maaan mapenzi siyo ya kulazimishwa. Kila
bindamu humpenda yule ambaye moyo wake unamtaka.

Hayawi hayawi huwa. Ilipobaki siku moja alafu harusi. Leila alipikia
wazazi wake chajio,akapakua chakula na kuweka mezani. Kama kawaida,
walikula pamoja kama familia wakiwa na furaha. Wazazi wake walimsifu na
kumshukuru kwa kukubali kuolewa na mwanaye mfalme. Waliongea namna
asubuhi leila pamoja na wao watakujiwa na magari ya kifahari na
kupelekwa katika kikao cha mfalme chini us ulinzi mkali. Moyoni walikuwa
wamejawa n furaha riboribo. Kumbe hawakujua kuwa mwanao anapanga
kuwasaliti. Baada ya kula, kila mmoja alienda chumbani mwake baada ya
maombi ya kumpigia mungu ahsante kwa kuwabariki na chanzo kama hili.
Ulipofika usiku wa manane. Leila aliamka na kuchukua sanduku lake la
nguo na kutoka. Langoni kuu mwao, mpenzi wake pamoja na marafiki zake wa
karibu walikuwa wanamusubiri. Walipanda gari na kusafiri mbali kabisa na
himaya yao.

Ilipofika asubuhi. Mambo yalikuwa tu kama kawaida. Wazazi wake waliamka
kama kawaida. wakafanya kazi zao za asubuhi na kutayarisha staftahi.
Bila kupoteza muda, ilipofika saa moja ya asubuhi, walinzi wa mfalme ,
kijana wa mfalme pamoja na wazee wa kijiji walifika kumchukua mchumba
wao. Hili ni jambo la lazima na ni kati ya mila na desturi za jamii
mbalimbali barani afrika. Mama yake Leila aliwakaribisha wageni na
kuwapea viti . Alimuita Babake Leila ili aweze kupiga gumzo na wazee
wakitayarisha msichana. Mazungumuzo yakaanza na kama kawaida msichana
anayeoleka anafaa kuwa karibu kusikiza na pia kuweza kuona mchumba wake
ana kwa ana. Mamake leila akatumwa ili aweze kumtayatisha mwanawe na
kumleta. Alipofika chumbani kwa mwanawe, alipigwa na butwaa. Chumbani
mwa leila hakukuwa na ata baki moja ya nguo ishara kuwa mwanawe
katoroka. Alishikwa na mshtuko mpaka akazirai. Mliinzi aliyemshindikiza
alipoona hivo, alipeleka habari kwa baraza la wazee waliokuaa wameketi
nje. Hili jambo ilikuwa la aibu sana si tu kwa wazazi wake leila ila pia
kwa mfalme. Walimtafuta kila mahali lakini hakupatikana. Baaadae
ikajulikana kuwa leila alihepa na mpenzi wake. Mwanawe mfalme
alikasirikia na kupanda gari na kurudi katika ikulu. Mfalme
alisakasirika na hili tendo na kutoa amri kuwa leila na mpenzi wake
watafutwe na wakipatwa waletwe mbele yake ili awadhibu. Ulikuwa msako
ambayo haukuzaa matunda. Kwa kweli mapenzi hayana macho.